मते सारें मकान-मालकें इनें मामलें च मिगी अपना बकील बनाया। में उनेई आखी दित्ता जे ओ लोक मकद्दमा जित्ती गे तां अदालत, म्युंसिपैलटी कोला बकीलै दा जड़ा खर्चा दुआग, मिगी उस्सै पर सन्दोख होग। कोई हारै जां जितै, इक पट्टें पिच्छें दस पौड़ में लेई लेगं। एदे चा अद्दी रकम में कुसै सार्वजनक कम्मै पर लाने दा निशचा मनै च करी लैता। मेरे कोल कोई सत्तर (70) मकद्दमें आए जिन्दे चा सिर्फ इक मामले च असेईं हार होई। इस करी मिगी थोने आले मैहनताने दी रकम खासी होई गेई। उस बेल्लै ‘इंडियन ओपीनियन’ दे खर्चे दा भार मेरे उप्पर ऐ गै हा। मिगी चेता औन्दा ऐ जे लगभग 1600 पौंड दा इक चैक ते उस्सै खाते च चली गेआ।